เล่าอิ้ว

**เล่าอิ้ว** (ค.ศ. 157–198) มีชื่อในภาษาจีนกลางว่า **หลิว เหยา** () ชื่อรอง **เจิ้งหลี่** () เป็นขุนนางและขุนศึกชาวจีนในช่วงปลายยุคราชวงศ์ฮั่นตะวันออกของจีน เล่าอิ้วเป็นผู้สืบเชื้อสายของหลิว เฝย์ (劉肥) พระโอรสองค์โตของพระเจ้าฮั่นโกโจ (漢高祖 *ฮั่นเกาจู่*) จักรพรรดิผู้ก่อตั้งราชวงศ์ฮั่น เมื่อเล่าอิ้วอายุ 18 ปีก็มีชื่อเสียงหลังช่วยเหลือญาติที่ถูกกลุ่มโจรจับเป็นตัวประกัน เล่าอิ้วเริ่มรับราชการในราชการพลเรือนของราชวงศ์ฮั่นหลังได้รับการเสนอชื่อในฐานะเซี่ยวเหลียน (	孝廉) และเป็นที่รู้จักจากความซื่อตรง เมื่อ ค.ศ. 194 แม้ว่าเล่าอิ้วได้รับการแต่งตั้งจากราชสำนักฮั่นให้เป็นเจ้ามณฑลของมณฑลยังจิ๋ว (揚州 *หยางโจว*) แต่ก็แทบไม่ได้ตั้งหลักในเขตอำนาจของตน เพราะขุนศึกอ้วนสุด (袁術 *ยฺเหวียน ชู่*) ครอบครองอาณาเขตส่วนใหญ่โดยรอบภูมิภาคแม่น้ำห้วย (淮河 *หฺวายเหอ*) ในมณฑลยังจิ๋ว ต่อมาเมื่อ ค.ศ. 195 เกิดความขัดแย้งระหว่างเล่าอิ้วและอ้วนสุด อ้วนสุดส่งซุนเซ็ก (孫策 *ซุน เช่อ*) ที่เป็นพันธมิตรเข้าโจมตีเล่าอิ้ว ซุนเซ็กเอาชนะเล่าอิ้วและบีบให้เล่าอิ้วต้องล่าถอยลงใต้ไปยังบริเวณที่เป็นมณฑลเจียงซี (江西) ในปัจจุบัน ในพื้นที่นั้นเล่าอิ้วพ่ายแพ้ให้กับฉกหยง (笮融 *เจ๋อ หรง*) ที่เป็นขุนศึกระดับรอง ๆ แล้วเล่าอิ้วก็เสียชีวิตด้วยอาการป่วยหลังจากนั้นไม่นาน พี่ชายของเล่าอิ้วคือเล่าต้าย (劉岱 *หลิว ไต้*) เป็นขุนศึกที่มีชื่อเสียงอีกคนหนึ่ง

## ภูมิหลังครอบครัว
เล่าอิ้วเป็นชาวอำเภอมู่ผิง (牟平縣 *มู่ผิงเซี่ยน*) เมืองตงหลาย (東萊郡 *ตงหลายจฺวิ้น*) ซึ่งปัจจุบันอยู่ในเขตมู่ผิง (牟平區 *มู่ผิงชฺวี*) นครเยียนไถ (煙臺市 *เยียนไถชื่อ*) มณฑลชานตง (山東) เล่าอิ้วเป็นเชื้อพระวงศ์ราชวงศ์ฮั่น บรรพบุรุษของเล่าอิ้วคือหลิว เซี่ย (劉渫) ผู้ดำรงฐานันดรศักดิ์เป็น "เฮาแห่งมู่ผิง" (牟平侯 *มู่ผิงโหว*) เป็นบุตรชายของหลิว เจียง-ลฺหวี () หลิว เจียง-ลฺหวีเป็นบุตรชายของหลิว เฝย์ (劉肥) ผู้เป็นพระโอรสองค์โตของพระเจ้าฮั่นโกโจ (漢高祖 *ฮั่นเกาจู่*) จักรพรรดิผู้ก่อตั้งราชวงศ์ฮั่น

ปู่ของเล่าอิ้วคือหลิว เปิ่น (劉本) เป็นบัณฑิตลัทธิขงจื๊อที่มีชื่อเสียง บิดาของเล่าอิ้วคือหลิว ยฺหวี (劉輿) รับราชการเป็นเจ้าเมือง (太守 *ไท่โฉ่ว*) ของเมืองซันหยง (山陽郡 *ชานหยางจฺวิ้น*) ลุงของเล่าอิ้วคือหลิว ฉ่ง (劉寵) รับราชการเป็นเสนาบดีกลาโหม (太尉 *ไท่เว่ย์*) ในราชสำนักฮั่น เมื่อ ค.ศ. 169
 
พี่ชายของเล่าอิ้วคือเล่าต้าย (劉岱 *หลิว ไต้*) รับราชการเป็นขุนนางมหาดเล็ก (侍中 *ชื่อจง*) และภายหลังดำรงตำแหน่งเป็นข้าหลวงมณฑล (刺史 *ชื่อฉื่อ*) ของมณฑลกุนจิ๋ว (兗州 *เหยี่ยนโจว*)

## ประวัติและการรับราชการช่วงต้น
เมื่อเล่าอิ้วอายุ 18 ปี หลิว เหว่ย์ (劉韙) ที่เป็นญาติคนหนึ่งถูกกลุ่มโจรจับเป็นตัวประกัน เล่าอิ้วสามารถช่วยเหลือหลิว เหว่ย์และพากลับมาได้อย่างปลอดภัย เล่าอิ้วมีชื่อเสียงโด่งดังจากวีรกรรมนี้

ต่อมาไม่นาน เล่าอิ้วได้รับการเสนอชื่อเป็นเซี่ยวเหลียน (孝廉; ผู้ได้รับการเสนอชื่อเข้ารับราชการพลเรือน) จึงได้เข้ารับราชการพลเรือนของราชวงศ์ฮั่น ต่อมาเล่าอิ้วได้รับการแต่งตั้งเป็นเจ้าหน้าที่มหาดเล็กกลาง (郎中 *หลางจง*) จากนั้นได้เป็นนายอำเภอ (長 *จ่าง*) ของอำเภอเซี่ยอี้ (下邑縣 *เซี่ยอี้เซี่ยน*; อยู่บริเวณอำเภอต้างชาน มณฑลอานฮุยในปัจจุบัน) ภายหลังเล่าอิ้วลาออกจากตำแหน่งหลังปฏิเสธที่จะใช้อำนาจในทางมิชอบเพื่อการช่วยเหลืออภิชนผู้มีอิทธิพลในเมือง

## การปกครองมณฑลยังจิ๋ว

## ยุทธการที่อิเจี๋ยงและการเสียชีวิต

## เหตุการณ์หลังการเสียชีวิต

## ทายาท
หลิว จี (劉基) บุตรชายคนโตของเล่าอิ้วมารับราชการกับซุนกวน (孫權 *ซุน เฉฺวียน*) น้องชายของซุนเซ็กและจักรพรรดิผู้ก่อตั้งรัฐง่อก๊กในยุคสามก๊ก ซุนกวนนับถือและชื่นชอบหลิว จีอย่างสูง หลังซุนกวนขึ้นครองราชย์เป็นจักรพรรดิ พระองค์ทรงแต่งตั้งให้หลิว จีเป็นเสนาบดีกรมวัง (光祿勳 *กวางลู่ซฺวิน*) ซุน ป้า (孫霸) โอรสองค์หนึ่งของซุนกวนอภิเษกสมรสกับบุตรสาวของหลิว จี

เล่าอิ้วมีบุตรชายคนอื่นอีก 2 คน ได้แก่ หลิว ชั่ว (劉鑠) และหลิว ช่าง (劉尚) ทั้งสองรับราชการกับซุนกวนในตำแหน่งนายกองร้อยทหารม้า (騎都尉 *ฉีตูเว่ย์*)

## ในนวนิยาย ''สามก๊ก''

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* 

หมวดหมู่:ขุนพลในยุคราชวงศ์ฮั่น
หมวดหมู่:ขุนศึกในยุคราชวงศ์ฮั่น